ಆಕ್ಸ್‌ಫರ್ಡ್
ಇತಿಹಾಸ
ರಾಜನಾದ ಹೆನ್ರಿIIಯಿಂದ ದೊರೆತ ಶಾಸನಾಧಿಕಾರವು ಆಕ್ಸ್‌ಫರ್ಡ್‌ನ ಘನತೆಯನ್ನು ಎತ್ತಿ ಹಿಡಿಯಿತು.ಸಾಮ್ರಾಜ್ಯದ ರಾಜಧಾನಿಯ ಜನರು ಅನುಭವಿಸುವ ಅದೇ ಹಕ್ಕುಗಳು ಮತ್ತು ರಿಯಾಯಿತಿಗಳನ್ನು ಅನುಭವಿಸುವ ಮಾನ್ಯತೆಯನ್ನು ತನ್ನ ನಾಗರೀಕರಿಗೆ ನೀಡಿದೆ. ಹಲವಾರು ಧಾರ್ಮಿಕ ಕಟ್ಟಡಗಳನ್ನು ನಗರದ ಒಳಗೆ ಅಥವಾ ಹತ್ತಿರದಲ್ಲಿ ಸ್ಥಾಪಿಸಲಾಗಿದೆ. ರಾಜನಾದ ಜಾನ್ಸನ್‌ನ ಮೊಮ್ಮಗ ಸಿಸ್ಟೇರಿಯನ್ ಆದೇಶಕ್ಕಾಗಿ ರೆವ್ಲೇ ಅಬ್ಬೆಯನ್ನು ಸ್ಥಾಪಿಸಿದನು. ವಿಭಿನ್ನ ಆದೇಶಗಳ ಸದಸ್ಯರಾದ (ಡೊಮಿನಿಕನ್ನರು, ಫ್ರಾನ್ಸಿಕನ್ನರು, ಕಾರ್ಮಲೈಟ್‌ರು ,ಆಗಸ್ಟೀನಿಯನ್ನರು ಮತ್ತು ಟ್ರಿನಿಟೇನಿಯನ್ನರು), ಎಲ್ಲರೂ ಸಹ ಆಕ್ಸ್‌ಫರ್ಡ್‌ನಲ್ಲಿ ವೈವಿಧ್ಯಮಯವಾದ ಪ್ರಾಮುಖ್ಯತೆಯನ್ನು ಹೊಂದಿರುವ ವ್ಯಾಪಾರಿ ಸಂಸ್ಥೆಗಳನ್ನು ಹೊಂದಿದ್ದರು. ಹದಿಮೂರನೇ ಶತಮಾನದಲ್ಲಿ ನಗರದಲ್ಲಿ ಸದನಗಳನ್ನು ನಡೆಸಲಾಗುತ್ತಿತ್ತು. ಪ್ರಾವಿಷನ್ಸ್ ಆಫ್ ಆಕ್ಸ್‌ಫರ್ಡ್ ಅನ್ನು ಸೈಮನ್ ಡಿ ಮೊಂಟ್ ಫೋರ್ಟ್ ನೇತೃತ್ವದ ಒಂದು ಗುಂಪು ಪ್ರತಿಷ್ಟಾಪನೆ ಮಾಡಿತು. ಈ ದಾಖಲೆಗಳನ್ನು ಕೆಲವು ಸಂದರ್ಭಗಳಲ್ಲಿ ಇಂಗ್ಲೆಂಡಿನ ಮೊದಲ ಲಿಖಿತ ಸಂವಿಧಾನ ಎಂದು ಪರಿಗಣಿಸಲಾಗಿದೆ. ಆಕ್ಸ್‌ಫರ್ಡ್ ವಿಶ್ವವಿದ್ಯಾನಿಲಯವು ಮೊಟ್ಟಮೊದಲು 12ನೇ ಶತಮಾನದಲ್ಲಿ ದಾಖಲಿಸಲ್ಪಟ್ಟಿತು. ವಿಶ್ವವಿದ್ಯಾನಿಲಯವು ಒಂದು ಆಕಾರವನ್ನು ಪಡೆಯುತ್ತಿದ್ದಂತೆ, ವಿದ್ಯಾರ್ಥಿಗಳು ಎಲ್ಲಿ ಇರಬೇಕು ಮತ್ತು ಅವರು ಅಧಿಕೃತ ಕೋಣೆಗಳಲ್ಲಿ ನಿವಾಸ ಮಾಡಲು ಹೇಗೆ ನಿಯಮಗಳನ್ನು ರೂಪಿಸಬೇಕು ಎಂಬುದರ ಬಗ್ಗೆ ನೂರಾರು ವಿದ್ಯಾರ್ಥಿಗಳ ಮಧ್ಯೆ ಘರ್ಷಣೆ ಉಂಟಾಯಿತು. ನಗರದ ಉದ್ದಕ್ಕೂ ಬೆಳೆದು ನಿಂತ ನೂರಾರು ಆಲೇರಿಯನ್ ಕಟ್ಟಡಗಳಲ್ಲಿ, ಈಗ ಸೇಂಟ್ ಎಡ್ಮಂಡ್ ಹಾಲ್ (c 1225) ಒಂದೇ ಉಳಿದಿದೆ. ಕಾಲೇಜುಗಳ ಉಗಮವು ಸಭಾಂಗಣಗಳ ಅಂತ್ಯಕ್ಕೆ ಕಾರಣವಾಯಿತು. ಆಕ್ಸ್‌ಫರ್ಡ್‌ನ ಅತ್ಯಂತ ಹಳೆಯ ಕಾಲೇಜುಗಳೆಂದರೆ ವಿಶ್ವವಿದ್ಯಾನಿಲಯ ಕಾಲೇಜು (1249), ಬಾಲಿಯೋಲ್ (1263) ಮತ್ತು ಮೆರ್ಟಾನ್ (1264). ಗ್ರೀಕ್ ತತ್ವ ಜ್ಞಾನಿಗಳ ಲೇಖನಗಳನ್ನು ಯೂರೋಪಿಯನ್ನರು ಭಾಷಾಂತರ ಮಾಡುವ ಸಮಯದಲ್ಲಿ ಈ ಕಾಲೇಜುಗಳು ಸ್ಥಾಪನೆಗೊಂಡವು. ಸಮಾಜವು ತನ್ನ ಹೊಸ ಹಾದಿಯನ್ನು ಕಂಡುಕೊಳ್ಳುವ ಸಮಯದಲ್ಲಿ, ವೈಜ್ಞಾನಿಕ ಅವಿಷ್ಕಾರಗಳು ಮತ್ತು ಕಲೆಯಲ್ಲಿನ ಬೆಳವಣಿಗೆಗಳಿಂದ ಸ್ಪೂರ್ತಿಗೊಂಡು, ಈ ಲೇಖನಗಳು ಯೂರೋಪಿಯನ್ನರ ವೈಚಾರಿಕತೆಗೆ ಸವಾಲನ್ನು ಒಡ್ಡಿದವು. ಚರ್ಚುಗಳಿಂದ ಬೆಂಬಲಿತಗೊಂಡ ಈ ಕಾಲೇಜುಗಳುಗ್ರೀಕ್ ತತ್ವಜ್ಞಾನ ಮತ್ತು ಕ್ರೈಸ್ತ ದೇವಜ್ಞಾನ ಶಾಸ್ತ್ರವನ್ನು ಒಂದುಗೂಡಿಸುವ ಭರವಸೆಯನ್ನು ಹೊಂದಿದ್ದವು. "ನಗರ ಮತ್ತು ನಿಲುವಂಗಿ"ಗಳ ಸಂಬಂಧ ಕೆಲವು ಸಾರಿ ಕಷ್ಟ ಸಾಧ್ಯವಾಗುತ್ತಿತ್ತು. 1355ರ ಸೇಂಟ್ ಸ್ಕೊಲಾಸ್ಟಿಕಾ ಡೇ ದಂಗೆಯಲ್ಲಿ ಸುಮಾರು 93 ವಿದ್ಯಾರ್ಥಿಗಳು ಮತ್ತು ನಗರ ಜನರು ಸಾವನ್ನಪ್ಪಿದರು. 1517ರಲ್ಲಿ ಬೆವರಿನ ಕಾಯಿಲೆ ಎಂಬ ಸಾಂಕ್ರಾಮಿಕ ರೋಗವು ಆಕ್ಸಫರ್ಡ್ ಮತ್ತು ಕೇಂಬ್ರಿಡ್ಜ್‌ನ, ವಿದ್ಯಾರ್ಥಿಗಳು ಮತ್ತು ಶ್ರೀಯುತರನ್ನು ಒಳಗೊಂಡಂತೆ ಸುಮಾರು ಅರ್ಧದಷ್ಟು ಜನರನ್ನು ಕೊಲ್ಲುವುದರ ಮೂಲಕ ಈ ಎರಡೂ ನಗರಗಳನ್ನು ನಾಶಪಡಿಸಿತು. ಕ್ರೈಸ್ಟ್ ಚರ್ಚ್ ಕ್ಯಾಥೆಡ್ರಲ್, ಆಕ್ಸ್‌ಫರ್ಡ್ ಒಂದೇ ಬುನಾದಿಯ ಮೇಲಿರುವ ಕಾಲೇಜು ಚಾಪೆಲ್ ಮತ್ತು ಕ್ಯಾಥೆಡ್ರಲ್ ಆಗಿದ್ದು ಒಂದು ಅದ್ವಿತೀಯ ಕಟ್ಟಡವಾಗಿ ಗುರುತಿಸಿಕೊಂಡಿದೆ. ಮೂಲತಃ ಪ್ರಿಯಾರಿಟಿ ಚರ್ಚ್ ಆಫ್ ಸೇಂಟ್ ಫ್ರೈಡ್ಸ್ ವೈಡ್ ನ ಕಟ್ಟಡವನ್ನು ವಿಸ್ತರಿಸಲಾಗಿತ್ತು ಮತ್ತು ಅದನ್ನು 1546ರಲ್ಲಿ ಕ್ರೈಸ್ಟ್ ಚರ್ಚ್ ಎಂದು ಪುನರ್ಸ್ಥಾಪಿಸುವುದಕ್ಕಿಂತ ಮುಂಚೆ ಕಾರ್ಡಿನಲ್ ಕಾಲೇಜಿನ ಕಟ್ಟಡಕ್ಕೆ ಸೇರಿಸಲಾಗಿತ್ತು. ಆ ಸಮಯದಿಂದ ಇದು ಆಕ್ಸ್‌ಫರ್ಡ್ ಡಯಾಸಿಸ್‌ನ ಕ್ಯಾಥೆಡ್ರಲ್ ಆಗಿ ಕಾರ್ಯ ನಿರ್ವಹಿಸುತ್ತಿದೆ. 1555ರಲ್ಲಿ ತಮ್ಮ ಸಿದ್ಧಾಂತಗಳ ಸಲುವಾಗಿ ಆಕ್ಸ್‌ಫರ್ಡ್ ಹುತಾತ್ಮರನ್ನು ವಿಚಾರಣೆಗೆ ಗುರಿಪಡಿಸಲಾಯಿತು, ನಂತರದಲ್ಲಿ ಅವರನ್ನು ತಮ್ಮ ಧಾರ್ಮಿಕ ನಂಬಿಕೆ ಮತ್ತು ಬೋಧನೆಗಳಿಗೋಸ್ಕರ ಈಗಿನ ಅಗಲ ರಸ್ತೆಗಳ ಮಧ್ಯದಲ್ಲಿ ಕಂಬಕ್ಕೆ ಕಟ್ಟಿ ಸಜೀವವಾಗಿ ಸುಡಲಾಯಿತು. ಇವರುಗಳಲ್ಲಿ ಪ್ರಮುಖ ಮೂರು ಹುತಾತ್ಮರೆಂದರೆ ಬಿಷಪ್‌ರುಗಳಾದ ಹ್ಯೂಗ್ ಲ್ಯಾಟಿಮರ್ ಮತ್ತು ನಿಕೋಲಾಸ್ ರಿಡ್ಲಿ ಮತ್ತು ಆರ್ಚ್ ಬಿಷಪ್‌ರಾದ ಥಾಮಸ್ ಕ್ರಾಮರ್. ಸೇಂಟ್ ಗೈಲ್ಸ್‌ನ ಉತ್ತರದ ಮೂಲೆಯ ಸುತ್ತ ಹುತಾತ್ಮರ ಸ್ಮಾರಕವನ್ನು ನಿಲ್ಲಿಸಲಾಗಿದೆ. ಇಂಗ್ಲೀಷ್ ಸಿವಿಲ್ ಯುದ್ಧದ ಸಮಯದಲ್ಲಿ, 1642 ರಲ್ಲಿ ಆಕ್ಸ್‌ಫರ್ಡ್ ಚಾರ್ಲ್ಸ್ Iನ ರಾಜಸಭೆಗೆ ಅವಕಾಶ ನೀಡಿತು. ಇದರ ನಂತರ ಪಾರ್ಲಿಮೆಂಟ್‌ನ ಕಾರಣಕ್ಕಾಗಿ ನಗರದಲ್ಲಿ ಪ್ರಭಲ ಬೆಂಬಲದ ಹೊರತಾಗಿಯೂ ರಾಜನನ್ನು ಲಂಡನ್‌ನಿಂದ ಗಡಿಪಾರು ಮಾಡಲಾಯಿತು. ನಗರವು 1646ರ ಆಕ್ಸ್‌ಫರ್ಡ್‌ನ ಮುತ್ತಿಗೆಯ ಸಮಯದಲ್ಲಿ ಜನರಲ್ ಫೇರ್ ಫ್ಯಾಕ್ಸ್ನ ಅಡಿಯಲ್ಲಿ ಪಾರ್ಲಿಮೆಂಟ್‌ನ ಬಲಗಳಿಗೆ ಮಣಿಯಿತು. ನಂತರ ಇದು 1665–66ರಲ್ಲಿ ಲಂಡನ್‌ನ ಅತಿ ದೊಡ್ಡ ಪ್ಲೇಗ್ ರೋಗದ ಸಮಯದಲ್ಲಿ ಚಾರ್ಲ್ಸ್ II ಒಡ್ಡೋಲಗಕ್ಕೆ ಅವಕಾಶ ನೀಡಿತು. ಈ ರೀತಿ ಮಾಡುವುದಕ್ಕೆ ಮನಸಿಲ್ಲದಿದ್ದರೂ ಸಹ ಪ್ಲೇಗ್ ಹೆಚ್ಚಾಗಿದ್ದರಿಂದ ಆತನು ಬಲವಂತವಾಗಿ ಆ ಸ್ಥಳವನ್ನು ಖಾಲಿ ಮಾಡಬೇಕಾಯಿತು. 1644 ಮತ್ತು 1671ರಲ್ಲಿ ನಗರವು ಎರಡು ಬೆಂಕಿ ಅನಾಹುತಗಳಿಗೆ ಗುರಿಯಾಯಿತು. 1790ರಲ್ಲಿ ಆಕ್ಸ್‌ಫರ್ಡ್ ಕಾಲುವೆ ನಗರವನ್ನು ಕೊವೆಂಟ್ರಿಯೊಂದಿಗೆ ಸಂಪರ್ಕಿಸಿತು. 1789 ರಲ್ಲಿ ಹೊಸ ಕಾಲುವೆಯನ್ನು ಥೇಮ್ಸ್ ನದಿಯೊಂದಿಗೆ ಸಂಪರ್ಕಿಸುವ ಸಲುವಾಗಿ ಡ್ಯೂಕ್ ಆಫ್ ಮಾರ್ಲ್ ಬೊರೊ ಡ್ಯೂಕ್ ಕಟ್ಟನ್ನು ಪೂರ್ಣಗೊಳಿಸಿದನು.1796ರಲ್ಲಿ ಐಸಿಸ್ ಲಾಕ್ ನಲ್ಲಿ ಆಕ್ಸ್‌ಫರ್ಡ್ ಕಾಲುವೆ ಕಂಪನಿಯು ಥೇಮ್ಸ್ ನದಿಗೆ ತನ್ನದೇ ಆದ ಸಂಪರ್ಕವನ್ನು ನಿರ್ಮಿಸಿತು. 1844ರಲ್ಲಿ ಗ್ರೇಟ್ ವೆಸ್ಟರ್ನ್ ರೈಲ್ವೇಯು ಆಕ್ಸ್‌ಫರ್ಡ್‌ ಅನ್ನು ಡಿಡ್‌ಕಾಟ್ ಮತ್ತು ರೀಡಿಂಗ್ ಮೂಲಕ ಲಂಡನ್‌ನ್ನು ಸಂಪರ್ಕಿಸಿತು. ಶೀಘ್ರದಲ್ಲೇ ಇತರ ರೈಲು ಮಾರ್ಗಗಳು ಇದನ್ನು ಅನುಸರಿಸಿತು. 19ನೇ ಶತಮಾನದಲ್ಲಿ, ಆಂಗ್ಲಿಕನ್ ಚರ್ಚ್‌ನಲ್ಲಿ ಆಕ್ಸ್‌ಫರ್ಡ್ ಚಳುವಳಿಯ ಬಗ್ಗೆ ಇದ್ದ ವಿವಾದವು ಒಂದು ದೈವಜ್ಞಾನದ ಚಿಂತನೆಯ ಕೇಂದ್ರವಾಗಿ ನಗರದ ಗಮನವನ್ನು ಸೆಳೆಯಿತು. ಆಕ್ಸ್‌ಫರ್ಡ್‌ನ ಟೌನ್ ಹಾಲ್ ಅನ್ನು ಹೆನ್ರಿ ಟಿ. ಹಾರ್ ನಿರ್ಮಿಸಿದನು. 1893 ಜುಲೈ 6ರಂದು ಇದರ ಶಂಕು ಸ್ಥಾಪನೆಯನ್ನು ನೆರವೇರಿಸಲಾಯಿತು. 1897 ಮೇ 12ರಂದು ಭಾವಿ ರಾಜನಾದ ಎಡ್ವರ್ಡ್ VII ಇದನ್ನು ಪ್ರಾರಂಭಿಸಿದನು. 1292ರ ಗಿಲ್ಡ್‌ಹಾಲ್‌ನ ಕಾಲದಿಂದಲೂ ಇದು ಸ್ಥಳೀಯ ಸರ್ಕಾರದ ತಾಣವಾಗಿದೆ. ಆಕ್ಸ್‌ಫರ್ಡ್ ಒಂದು ನಗರವಾಗಿದ್ದರೂ ಮತ್ತು ಲಾರ್ಡ್ ಮೇಯರ್ ಇದ್ದರೂ, ಇದನ್ನು ಸಾಂಪ್ರದಾಯಿಕವಾಗಿ "ಟೌನ್ ಹಾಲ್" ಎಂದು ಕರೆಯೆಲಾಗುತ್ತದೆ. 20ನೇ ಶತಮಾನದ ಆರಂಭದೊಳಗಾಗಿ, ಆಕ್ಸ್‌ಫರ್ಡ್ ಕ್ಷಿಪ್ರಗತಿಯ ಕೈಗಾರಿಕಾ ಮತ್ತು ಜನಸಂಖ್ಯೆಯ ಬೆಳವಣಿಗೆಯನ್ನು ಅನುಭವಿಸುತ್ತಿತ್ತು.1920ರ ಹೊತ್ತಿಗೆ ಮುದ್ರಣ ಮತ್ತು ಪ್ರಕಾಶನಾ ಉದ್ಯಮಗಳು ಉತ್ತಮವಾಗಿ ಬೆಳೆದು ನಿಂತಿದ್ದವು. ಇಷ್ಟೇ ವಿಲಿಯಂ ಮೊರಿಸ್ರವರು ನಗರದ ದಕ್ಷಿಣ ತುದಿಯಲ್ಲಿರುವ ಕೌಲಿಯಲ್ಲಿ ಕಾರುಗಳ ತಯಾರಿಕೆಗಾಗಿ ಮೊರಿಸ್ ಮೋಟಾರ್ ಕಂಪನಿಯನ್ನು ಸ್ಥಾಪಿಸಿದರು. ಇದು ಆ ದಶಕದಲ್ಲಿ ಆಕ್ಸ್‌ಫರ್ಡ್‌ನ ಆರ್ಥಿಕ ಮತ್ತು ಸಾಮಾಜಿಕ ಸನ್ನಿವೇಶಗಳಲ್ಲಿ ಒಂದು ದೊಡ್ಡ ಬದಲಾವಣೆಯನ್ನು ಉಂಟುಮಾಡಿತು. 1970ರ ಪ್ರಾರಂಭದಲ್ಲಾಗಲೇ ಕೌಲಿಯಲ್ಲಿರುವ ಬೃಹತ್ ಮಾರಿಸ್ ಮೋಟಾರ್ಸ್ ಮತ್ತು ಪ್ರೆಸ್ಡ್ ಸ್ಟೀಲ್ ಫಿಶರ್ ಕಾರ್ಖಾನೆಗಳಲ್ಲಿ 20,000 ಕ್ಕಿಂತಲೂ ಹೆಚ್ಚು ಜನ ಕೆಲಸ ಮಾಡುತ್ತಿದ್ದರು, ಈ ವೇಳೆಗಾಗಲೇ ಆಕ್ಸ್‌ಫರ್ಡ್ ನಗರವು ಎರಡು ಭಾಗಗಳಾಗಿ ಹೋಗಿತ್ತು: ವಿಶ್ವವಿದ್ಯಾನಿಲಯ ನಗರವು ಮಾಗ್ದಲಿನ್ ಸೇತುವೆಯ ಪಶ್ಚಿಮಕ್ಕೂ ಮತ್ತು ಕಾರ್ ಟೌನ್ ಪೂರ್ವಕ್ಕೂ ವಿಭಜನೆಯಾಗಿದ್ದವು. ಇದು "ಆಕ್ಸ್‌ಫರ್ಡ್ ಕೌಲಿಯ ಕೈಬಿಡಲ್ಪಟ್ಟ ದಡ" ಎಂಬ ಹಾಸ್ಯೋಕ್ತಿಗೆ ಕಾರಣವಾಯಿತು. 1980ಮತ್ತು 1990ರಲ್ಲಿ ಬ್ರಿಟೀಷ್ ಲೆಲ್ಯಾಂಡ್ನ ಅವನತಿಯ ಸಮಯದಲ್ಲಿ ಕೌಲಿಯು ಪ್ರಮುಖ ಉದ್ಯೋಗಗಳ ಕೊರತೆಯಿಂದ ನರಳಬೇಕಾಯಿತು. ಆದರೆ ಈಗ ಸಣ್ಣಪ್ರಮಾಣದಲ್ಲಿ ಬಿಎಮ್‌ಡಬ್ಲುಗಾಗಿ ಹೊಸ ಎಮ್‌ಐ‌ಎನ್‌ಐ ಅನ್ನು ಯಶಸ್ವಿಯಾಗಿ ಉತ್ಪಾದಿಸುತ್ತಿದೆ. 1990ರಲ್ಲಿ ಕೌಲಿಯಲ್ಲಿರುವ ಅಸಲು ಕಾರು ತಯಾರಿಕಾ ಸೌಲಭ್ಯದ ದೊಡ್ಡ ಪ್ರದೇಶವನ್ನು ನಾಶಮಾಡಲಾಯಿತು. ಈಗ ಇದು ಆಕ್ಸ್‌ಫರ್ಡ್ ವ್ಯಾಪಾರ ಪಾರ್ಕ್ನ ತಾಣವಾಗಿದೆ. ಕಾರು ತಯಾರಿಕಾ ಘಟಕ ಮತ್ತು ಆಸ್ಪತ್ರೆಗಳಿಗಾಗಿ ಕಾರ್ಮಿಕರ ಒಳ ಹರಿವು, ದಕ್ಷಿಣ ಆಫ್ರಿಕನ್ನರ ಇತ್ತೀಚೆಗಿನ ವಲಸೆ ಮತ್ತು ವಿದ್ಯಾರ್ಥಿಗಳ ಅತಿ ದೊಡ್ಡ ಸಂಖ್ಯೆ, ಆಕ್ಸ್‌ಫರ್ಡ್ ಪಟ್ಟಣಕ್ಕೆ ಗುರುತಿಸಬಹುದಾದ ಉದಾರತೆಯ ಗುಣವನ್ನು ತಂದುಕೊಟ್ಟಿದೆ. ವಿಶೇಷವಾಗಿ ಹೆಡಿಂಗ್ಟನ್ ಮತ್ತು ಕೌಲಿ ರಸ್ತೆಯ ಸ್ಥಳಗಳಲ್ಲಿರುವ ಹಲವಾರು ಬಾರ್‌ಗಳು, ಕೆಫೆಗಳು, ಉಪಹಾರ ಗೃಹಗಳು, ಕ್ಲಬ್‌ಗಳು, ಸಾಂಪ್ರದಾಯಿಕ ಅಂಗಡಿಗಳು ಮತ್ತು ಫಾಸ್ಟ್‌ ಫುಡ್ ತಾಣಗಳು ನಗರದ ಈ ಗುಣವನ್ನು ಇಮ್ಮಡಿಯಾಗಿಸಿವೆ. ಆಕ್ಸ್‌ಫರ್ಡ್ ನಗರವು 2005 ರ ಇತ್ತೀಚೆಗಿನ ಜನಸಂಖ್ಯೆಯ ಅಂದಾಜಿನ ಪ್ರಕಾರ ಬ್ರಿಟನ್ನಿನ ಅತ್ಯಂತ ವೈವಿದ್ಯಮಯ ಸಣ್ಣ ನಗರಗಳಲ್ಲಿ ಒಂದಾಗಿದೆ. 16.2% ರಷ್ಟು ಬಿಳಿಯರಲ್ಲದ ಅಲ್ಪಸಂಖ್ಯಾತ ಜಾನಾಂಗೀಯ ಗುಂಪನ್ನೊಳಗೊಂಡಂತೆ(ಒ‌ಎನ್‌ಎಸ್). 27% ರಷ್ಟು ಜನಸಂಖ್ಯೆಯಷ್ಟು ಜನಾಂಗೀಯ ಅಲ್ಪಸಂಖ್ಯಾತ ಗುಂಪನ್ನು ಹೊಂದಿದೆ. ಈ ಅಂಕಿ ಅಂಶಗಳು, ನಗರಕ್ಕೆ ವಲಸೆ ಬಂದ ಇತ್ತೀಚೆಗಿನ ಅಂತರಾಷ್ಟ್ರೀಯ ವಲಸಿಗರನ್ನು ಗಣನೆಗೆ ತೆಗೆದುಕೊಂಡಿಲ್ಲ. 2005/06 ಮತ್ತು 2006/07ರ ನಡುವೆ ಆಕ್ಸ್‌ಫರ್ಡ್‌ನಲ್ಲಿ 10,000 ಕ್ಕಿಂತಲೂ ಹೆಚ್ಚಿನ ಜನರು ರಾಷ್ಟ್ರೀಯ ವಿಮಾ ಸಂಖ್ಯೆಯಲ್ಲಿ ತಮ್ಮ ಹೆಸರುಗಳನ್ನು ನೊಂದಾಯಿಸಿದ್ದಾರೆ. 1954 ಮೇ 6 ರಂದು, 25ವರ್ಷದ ವೈದ್ಯಕೀಯ ವಿದ್ಯಾರ್ಥಿಯಾದ ರೋಜರ್ ಬ್ಯಾನಿಸ್ಟೆರ್, ಮೊಟ್ಟ ಮೊದಲಬಾರಿಗೆ ಆಕ್ಸ್‌ಫರ್ಡ್‌ನ ಇಫ್ಲೆ ರಸ್ತೆಯಲ್ಲಿ ನಾಲ್ಕು-ನಿಮಿಷಕ್ಕೆ ಒಂದು ಮೈಲಿಯನ್ನು ಅಧಿಕೃತವಾಗಿ ಓಡಿ ದಾಖಲೆ ಮಾಡಿದನು. ಈ ಮೊದಲು ಬ್ಯಾನಿಸ್ಟರ್ ಆಕ್ಸ್‌ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಅಭ್ಯಾಸ ಮಾಡಿದ್ದು, ವಾಸ್ತವವಾಗಿ ಲಂಡನ್‌ನ ಸೇಂಟ್ ಮೇರಿ ಹಾಸ್ಪಿಟಲ್ ಮೆಡಿಕಲ್ ಶಾಲೆಯಲ್ಲಿ ಅಭ್ಯಾಸ ಮಾಡುತ್ತಿದ್ದನು. ಆಕ್ಸ್‌ಫರ್ಡ್‌ನ ಎರಡನೇ ವಿಶ್ವವಿದ್ಯಾನಿಲಯವಾದ ಆಕ್ಸ್‌ಫರ್ಡ್ ಬ್ರೂಕ್ಸ್ ವಿಶ್ವವಿದ್ಯಾನಿಲಯ ಮೊದಲು ಆಕ್ಸ್‌ಫರ್ಡ್ ಸ್ಕೂಲ್ ಆಫ್ ಆರ್ಟ್ಸ್ ನಂತರ ಆಕ್ಸ್‌ಫರ್ಡ್ ಪಾಲಿಟೆಕ್ನಿಕ್ ಆದ ಈ ವಿಶ್ವ ವಿದ್ಯಾನಿಲಯಕ್ಕೆ 1991 ರಲ್ಲಿ ಹೆಡ್ಡಿಂಗ್ಟನ್ ಹಿಲ್, ಆಧಾರದಮೇಲೆ ಶಾಸನಾಧಿಕಾರವನ್ನು ಕೊಡಲಾಯಿತು. ಕಳೆದ ಹತ್ತು ವರ್ಷಗಳಿಂದ ಇದು ಯುಕೆಯಲ್ಲಿನ ಅತ್ಯುತ್ತಮ ವಿಶ್ವವಿದ್ಯಾನಿಲಯವಾಗಿ ಆಯ್ಕೆಯಾಗುತ್ತಾ ಬಂದಿದೆ. ಶಾಲೆಯ ಸಂಸ್ಥಾಪಕರಾದ ಜಾನ್ ಹೆನ್ರಿ ಬ್ರೂಕ್ಸ್‌ ಗೌರವಾರ್ಥವಾಗಿ ಅವರ ಹೆಸರನ್ನಿಡಲಾಗಿದೆ.